ഇടുക്കി ഡാമില് ജലനിരപ്പ് ഉയര്ന്നു 2,396.50 അടിയായാണ് ജലനിരപ്പ് ഉയര്ന്നത് ഇടുക്കി ഡാമില് ജലനിരപ്പ് ഉയര്ന്നു. 2,396.50 അടിയായാണ് ജലനിരപ്പ് ഉയര്ന്നത്. ജലനിരപ്പ് ഉയര്ന്ന് 2396.86 അടിയില് എത്തിയാല് ഓറഞ്ച് അലേര്ട്ട് പുറപ്പെടുവിക്കും. ഇന്ന് ഉച്ചവരെയുള്ള സാഹചര്യം വിലയിരുത്തി നിലവില് ഡാമുകള് തുറക്കേണ്ട സാഹചര്യമില്ലെന്നും ജല കമ്മീഷന് വ്യക്തമാക്കിയിരുന്നു. കഴിഞ്ഞ ദിവസത്തെ അപേക്ഷിച്ച് നദികളില് ജലനിരപ്പ് കുറയുന്നുണ്ട്. മഴ കുറഞ്ഞതിനാല് നദികളില് ജലനിരപ്പ് ഉയരാന് സാധ്യതയില്ലെന്നും ജല കമ്മിഷന് പ്രളയ വിഭാഗം ഉദ്യോഗസ്ഥ ഡോ. സിനി മെനോഷ്. ഇടുക്കി ഡാം ഉള്പ്പെടെ കേരളത്തിലെ വലിയ രണ്ട് ഡാമുകലിലെ ജല നിരപ്പാണ് കേന്ദ്ര ജല കമ്മിഷന് പരിശോധിക്കുന്നത്. അപകട നിലയ്ക്ക് മുകളില് എത്തിയാല് മാത്രമാണ് ഈ ഡാമുകള് തുറന്നുവിടുക. നിലവില് ആശങ്കപ്പെടേണ്ട സാഹചര്യമില്ലെന്നും ജല കമ്മിഷന് വ്യക്തമാക്കിയിരുന്നു. എന്നാല് ഇടുക്കി ഡാമില് ജലനിരപ്പ് ഉയരുന്നത് നിലവില് ജനങ്ങളെ ആശങ്കയിലാഴ്ത്തുന്നുണ്ട്. ഇടുക്കി ജില്ലയില് മഴ ശക്തമായി തുടരുകയാണ്. തൊടുപുഴയിലും കട്ടപ്പനയിലും അതിശക്തമായ മഴയാണ് പെയ്യുന്നത്. Tags